Beibele e re nakong e nngwe go ile “gwa tsoga ngangišano e bogale” magareng ga Paulo le Baranaba. Go tlile bjang gore ba ngangišane? Beibele ga e bolele gore ba ngangišane ka baka la go se swane ga dimelo tša bona. Go e na le moo, ba be ba sa dumelelane ka taba ya ge e ba Mareka e swanetše go ba moromiwa goba go se bjalo.—Dit. 15:36-40. GO IPONA molato go ka swana le morwalo o boima. Kgoši Dafida o ngwadile gore: “Melato ya ka e feta ka godimo ga hlogo ya ka; e nkimela kudu go etša morwalo o boima.” (Psalme 38:4) Bakriste ba bangwe ba ikhwetša ba nyamile kudu e bile ba kgodišegile gore Jehofa a ka se tsoge a ba lebaletše. (2 Bakorinthe 2:7) Na kgopolo yeo e nepagetše? Le ge o dirile dibe tše dikgolo, na ruri o arogane le Jehofa go fihla bokgoleng bja gore a ka se go lebalele? Ga go bjalo le gatee!